
RAPORT DE SPECIALITATE PRIVIND

 PROPUNERILE DE BUGET PENTRU ANUL 2024



             În fundamentarea cheltuielilor pentru anul 2024 au fost luate în considerare prevederile a Legii nr.421/2023 privind bugetul de stat pe anul 2024, a Legii nr.273/2006 privind finanțele publice  locale, dar și prevederile Legii educației naționale nr. 1/2011, cu modificările și completările ulterioare.
[bookmark: _Hlk157682022]Potrivit art. 39, alin. 6 din Legea nr. 273/2006 privind finanțele publice locale, proiectele de buget prevăzute la art. 1, alin. 2 se aprobă de autoritățile deliberative în termen de maximum 45 de zile de la data publicării legii bugetului de stat în Monitorul Oficial al României, partea I.
            Bugetul de venituri și cheltuieli pe anul 2024 a fost fundamentat în funcție de nevoile Creșei Drobeta Turnu Severin, în vederea realizării obiectivelor specifice ale activității de ansamblu.
	Creșa Drobeta Turnu Severin oferă servicii de educație timpurie antepreșcolară, îngrijire, protecție și nutriție, dar și supraveghere a stării de sănătate oferite copiilor antepreșcolari, pe timpul zilei, prevăzute de legislația în vigoare.
	Creșa  Drobeta Turnu Severin este o instituție publică cu personalitate juridică, având calitatea de ordonator terțiar de credite, aflată în subordinea Direcției de Asistență Socială, având calitatea de ordonator secundar de credite. 
	În structura unității de învățământ cu personalitate juridică,  Creșa Drobeta Turnu Severin, au fost preluate celelalte 4 creșe existente în municipiu, ca structuri arondate, fără personalitate juridică, conform art.17 din Ordinul nr.6564/2011.
Obiectivele prioritare în activitatea Creșei Drobeta Turnu Severin sunt:
· asigurarea de servicii de îngrijire, supraveghere și educație a copiilor  de vârstă antepreșcolară, prin personalul angajat specializat;
· asigură un program de educație timpurie adecvat vârstei, nevoilor, potențialului de dezvoltare și particularităților copiilor de vârstă antepreșcolară, prin personalul angajat  specializat;
· asigură supravegherea stării de sănătate și de igienă a copiilor și acordă primul ajutor și îngrijirile medicale necesare în caz de îmbolnăvire, până la momentul preluării copilului de susținătorul legal sau al internării într-o unitate medicală, după caz, prin personalul angajat specializat;
· asigură nutriția copiilor cu respectarea normelor legale în vigoare;
· colaborează cu familiile copiilor care frecventează creșa și realizează o relație de parteneriat activ cu părinții/reprezentanții legali în respectarea interesului copilului;
· asigură consiliere si sprijin pentru părinții/reprezentanții legali ai copiilor;
· contribuie la depistarea precoce a situațiilor de risc care pot determina separarea copilului de părinții săi și sesizează instituțiile abilitate în acest sens.
	Bugetul Creșei Drobeta Turnu Severin pentru anul 2024 conține cheltuieli de personal și cheltuieli cu bunuri și servicii care sunt cuprinse în anexă.

      Având în vedere:
-  obligația legală, stabilită prin Legea nr. 273/2006 privind finanțelor publice locale, de a aproba proiectul de buget al Unității Administrativ Teritoriale în termen de maximum 45 de zile de la data publicării legii bugetului de stat în Monitorul Oficial al României, partea I, 
- obligația legală a Municipiului Drobeta-Turnu Severin are de a asigura cetățenilor săi, inclusiv prin instituțiile subordonate, toate utilitățile publice (salubritate, apă-canal, iluminat public, transport public local, energie termică în sistem centralizat, etc),  cheltuielile de întreținere a unui număr de 26 unități de învățământ preuniversitar de stat, cota de susținere a drepturilor persoanelor cu dizabilități și  a altor cheltuieli din domeniul asistenței sociale și sanitare din creșe și școli, cheltuielile de întreținere a domeniului public și privat, precum și alte obligații legale, 
	Propunem aprobarea bugetului Creșei Drobeta Turnu Severin unitate  unitate de învățământ aflată în subordinea Direcției de Asistență Socială, în ședință extraordinară.

